kardosdrur/scandi-wiki huggingface dataset:
Federation Cup 1969

Federation Cup 1969 var den syvende udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen havde deltagelse af 20 nationer, og alle kampene blev spillet i Athen, Grækenland i perioden 19. – 25. maj 1969.

Turneringen blev for fjerde gang vundet af USA, som i finalen besejrede de forsvarende mestre Australien med 2-1. USA's hold bestod af Julie Heldman, Nancy Richey og Peaches Bartkowicz, mens Australien blev repræsenteret af Margaret Court, Kerry Melville og Judy Tegart.

Resultater

Kilder 
 Fed Cup   

Fed Cup
Tennis i 1969
Tennis i Grækenland
Sport i Athen
Paul Speratus

Paul Speratus (født 13. december 1484 i Rötlen ved Ellwangen (Jagst), død 12. august 1551 i Marienwerder) var en tysk reformator og salmedigter. Han var en af Martin Luthers fortrolige, hofprædikant og evangelisk-luthersk biskop i Pomesanien.

Liv 
Paul Speratus' oprindelige familienavn var Spret, hvilket latiniseredes, eller Hoffer. Han studerede i Freiburg im Breisgau, Paris og Wien og blev doktor i såvel teologi som jura og filosofi. Han udnævntes til kejserlig pfalzgreve. Før sin omvendelse til den evangelisk-luthersk tro i 1520 tjenstgjorde han som præst i Salzburg og nogle få måneder i Dinkelsbühl. I 1520 kom han til Würzburg som stiftsprædikant.

Her sluttede han sig til reformationen og måtte flygte fra byen, efter at han havde opgivet cølibatet og giftet sig. Under en prædiken i Stephansdomen i Wien 12. januar 1522 angreb han igen cølibatet, og herefter blev han ekskommunikeret som kætter. Han rejste videre til Iglau i Mähren, hvor hans tanker faldt i god jord, og han fik et embede af byrådet, men biskoppen af Olmütz sørgede for, at han blev fængslet og dømt til brænding på bål. Han blev imidlertid benådet efter at have lovet at forlade landet.

Fra 1523 var han i Wittenberg og hjalp Luther med litterært arbejde. I 1524 blev han kaldet som hofprædikant i Königsberg. Senere blev han en af de første lutherske biskopper i Pomesanien bispedømme i Pommern, hvor han blev resten af livet.

Salmer 
Allerede i Luthers første salmesamling, Achtliederbuch, Første Lutherske Salmebog med otte salmer, er der tre salmer af Speratus. Tidligt blev to af salmerne oversat til dansk, og i En Ny Psalmebog fra 1553 (Hans Tausens formodede salmebog med tillæg) findes salmen Guds Søn er kommen aff Himmelen ned (Es ist das heyl vns kommen her fra 1523. Herefter har salmen været med i Hans Thomissøns Psalmebog og i øvrigt i ubrudt række i alle autoriserede salmebøger frem til i dag. Den hedder nu Guds Søn kom ned fra Himmerig og har nr. 488 i Den Danske Salmebog.

Referencer

Eksterne henvisninger 
 Den Danske Salmebog Online - Paul Speratus Biografi v. Jørgen Kjærgaard

Salmedigtere fra Tyskland
Reformatorer
Lutherske teologer
Biskopper fra Tyskland
The Amazing Spider-Man (film)

The Amazing Spider-Man er en amerikansk eventyrfilm fra  som omhandler Spider-Man. Filmen er instrueret af Marc Webb, og har Andrew Garfield, Emma Stone og Rhys Ifans i hovedrollerne.

Medvirkende 
 Andrew Garfield som Peter Parker / Spider-Man
 Emma Stone som Gwen Stacy
 Rhys Ifans som Dr. Curt Connors / Lizard
 Denis Leary som George Stacy
 Martin Sheen som Ben Parker
 Sally Field som May Parker
 Irrfan Khan som Dr. Ratha
 Campbell Scott som Richard Parker
 Embeth Davidtz som Mary Parker
 Chris Zylka som Flash Thompson
 Stan Lee

Eksterne henvisninger
 

Amerikanske film fra 2012
Superheltefilm
Engelsksprogede film
Spider-Man
Film baseret på tegneserier
Monti della Meta

Monti della Meta er et bjergmassiv i det centrale Italien. Det ligger omtrent hvor grænserne mellem de tre regioner Lazio, Abruzzo og Molise mødes. Hovedparten af Nationalpark Abruzzo, Lazio og Molise, ligger i området der har navn efter en af toppene, Monte Meta.

Geografi 
Massivet omfatter et område på omkring 93 km², med med laveste punkt på 450 moh. og højeste top på 2.249 moh. og engennemsnitlig højde på 1.000 moh.

De højeste toppe, Monte Petroso, 2.247 m, Monte Cavallo, 2.039 m og Monte Mare, 2.020 m viser spor fra istider i Kænozoikum. Floderne Melfa og Mollarino danner dale i Provinsen Frosinone, og Rio Torto i Provinsen 'Aquila.

Den sydlige del af massivet, på grænsen mellem Molise og Lazio, ligger i 2.039 meters højde, Monti delle Mainarde.

Referencer

Bibliografi

Eksterne henvisninger 
 

Bjerge i Italien
Lazio
Molise
Abruzzo
Nationalpark Alta Murgia

Nationalpark Alta Murgia eller på italiensk Parco Nazionale dell'Alta Murgia er en nationalpark i Apulien i det sydlige Italien, etableret i 2004. Den ligger i Murgeplateauet, med administrationen beliggende i byen Gravina in Puglia,og har et areal på 677,39 kvadratkilometer.

Se også 
 Nationalparker i Italien

Eksterne henvisninger 
 Pages by the Park Authority on Parks.it
 Documentary film about the Sassi di Matera and the Murgia, Roba Forestiera, 44 min., 2004
 Website containing many images of Alta Murgia National Park

Nationalparker i Italien
Apulien
Mørkerædsel

Mørkerædsel er en fobi, der indebærer en overdreven frygt for mørke. Som regel retter angsten sig ikke mod selve mørket, men mod mulige eller indbildte farer, der er forbundet med mørket. De mørkerædde undgår at gå ud om natten, undviger skumring og mørke rum, trækker gardinerne for for at undgå at kigge ud i mørket og forsøger altid at have lys til rådighed.

Frygt for mørke kaldes også nyktofobi (af  nýx, "nat"); skotofobi (af σκότος skótos, "mørke"); lygofobi (af λυγή lygē´, "tusmørke"); eller akhlyofobi (af ἀχλύς ákhlýs, "tåge" eller "skumring").

Referencer 

Fobier
Tonny (flertydig)

Tonny har flere betydninger:
 Tonny – en alternativ form af drengenavnet Tony
 Tonny (film fra 1962) – en norsk dramafilm af Nils R. Müller og Per Gjersøe
 Tonny (film fra 2010) – en dansk kortfilm af Jesper Vidkjær Rasmussen
 Tonny (Belgien) – en bygd i den belgiske provins Luxembourg
Greatest Hits (Shania Twain-album)

Greatest Hits er et opsamlingsalbum fra den canadiske sanger Shania Twain. Det blev udgivet den 8. november 2004. Albummet indeholder 17 af kunstnerens sange (18 på den internationale version) fra hendes tre diamant-certificerede albums; The Woman in Me, Come on Over og Up!. Derudover indeholder albummet tre nye sange; "Party for Two" som blev et Top 10 hit på USAs countrhitliste og et Top 10 hit i både Storbritannien og Tyskland, balladen "Don't!" og "I Ain't No Quitter".

Greatest Hits blev det bedst sælgende countryalbum i USA i 2005. Albummet blev certificeret 4× platin i USA og 2× platin i Storbritannien. Greatest Hits debuterede som nummer 2 på Billboard 200 med over 530.000 solgte eksemplarer. I oktober 2016 havde albummet solgt 4,39 millioner eksemplarer i USA.

Albummet var nummer 1 på Billboard Top Country Albums chart i 11 sammenhængende uger.

Spor

Hitlister

Ugentlige hitlister

Årshitlister

Referencer 

Opsamlingsalbum fra 2004
Shania Twain-album
Hvalfjörður

Hvalfjörður (på dansk «Hvalfjord»), er en fjord som ligger i den vestre del af Island mellem Mosfellsbær og Akranes. Fjorden er ca. 30 km lang og 5 km bred.

Navnet Hvalfjörður kommer fra det store antal hvaler der tidligere fandtes, og blev jagtet, der. Frem til 1980'erne befandt en af de største hvalfangststationer på Island sig i denne fjord. Tidligere blev der også drevet sildefiskeri i stort omfang i fjorden.

Under 2. verdenskrig havde britiske og amerikanske styrker en marinebase i fjorden. En af kajerne der blev bygget af den amerikanske marine, blev senere taget i brug af hvalfangstselskabet Hvalur, indtil kommerciel hvalfangst blev stoppet i 1980'erne.

Indtil udgangen af 1990'erne måtte rejsende med bil køre en 62 km lang omvej rundt fjorden, langs Hringvegur, for at begive sig fra Reykjavík til Borgarnes. I 1998 åbnede den undersøiske tunnel Hvalfjarðargöng for trafik, noget som forkortede rejsetiden med ca. en time. Tunnelen er ca. 5,8 km lang og dens laveste punkt er 165 muh.

En ulempe ved tunnelen er at de rejsende går glip af den inderste del af fjorden, hvor landskabet består af en interessant blanding af vulkanske fjelde og grøn vegetation om sommeren. Ved Botnsá kan man for eksempel se lupiner, forskellige blomsterarter og mose, såvel som små skove bestående af birk og nåletræer. Området fremstår som et godt eksempel på skovplantning – et projekt som har stået på på Island i en del år.

En tursti til et af de højeste vandfald på Island, Glymur, starter inderst i fjorden.

Se også 
 Islands geografi

Eksterne henvisninger 

 Billeder (1/2) (Islandsk)
 Billeder (2/2) (Islandsk)

Fjorde i Island
That Don't Impress Me Much

"That Don't Impress Me Much" er en sang af den canadiske sanger Shania Twain. Den blev udgivet i december 1998 som den sjette single fra hendes tredje studiealbum, Come On Over (1997). Det var den tredje single som blev udgivet til pop-kanaler og den fjerde til internationale markeder. Sangen blev skrevet af Robert John "Mutt" Lange og Twain, og blev oprindeligt udgivet til nordamerikanske country radiostioner i slutningen i 1998. Det blev hendes tredje største hit på Billboard Hot 100 og er en af Twains største hits på verdensplan. "That Don't Impress Me Much" var med i både Come On Over- og Up!-turneen. Country-versionen blev fremført på Come on Over Tour og dance-versionen på Up! Tour. "That Don't Impress Me Much" blev udnævnt som "Årets Udenlandske Hit" ved Danish Music Awards i 2000.

Der blev lavet et dancepop-remix af sangen, som blev brugt som den officielle sang til 2003 CONCACAF Gold Cup. Den blev senere inkluderet på Twains Greatest Hits-album fra 2004.

Spor 
 Australsk CD single
 "That Don't Impress Me Much" (Dance Mix) – 4:43
 "From This Moment On" (Tempo Mix) – 4:03
 "From This Moment On" (Dance Mix) – 6:22
 "Honey, I'm Home" (Live/Direct TV Mix) – 3:46

 Australsk CD maxi single
 "That Don't Impress Me Much" (Dance Mix) – 4:43
 "(If You're Not in It for Love) I'm Outta Here!" (Live/Direct TV Mix) – 7:03
 Medley:  (Live/Direct TV Mix) – 7:25
 "Love Gets Me Every Time" (Dance Mix) – 4:42
 "Don't Be Stupid (You Know I Love You)" (Extended Dance Mix) – 4:44

 Europæisk CD single
 "That Don't Impress Me Much" (Dance Mix Edit) – 3:59
 "From This Moment On" (Tempo Mix) – 4:03

 Europæisk CD maxi single
 "That Don't Impress Me Much" (Dance Mix Edit) – 3:59
 "From This Moment On" (Tempo Mix) – 4:03
 "From This Moment On" (Dance Mix) – 6:22
 "Honey, I'm Home" (Live/Direct TV Mix) – 3:46

 Fransk CD single
 "That Don't Impress Me Much" (Dance Mix Edit) – 3:59
 "Man! I Feel Like a Woman!" – 3:53

 UK CD single CD1
 "That Don't Impress Me Much" (Dance Mix Edit) – 3:59
 "From This Moment On" (Tempo Mix) – 4:03
 "From This Moment On" (Solo Vocal/Remix) – 3:46

 UK CD single CD2
 "That Don't Impress Me Much" – 3:38
 "You're Still the One" – 3:34
 Medley:  (Live/Direct TV Mix) – 7:25
 "That Don't Impress Me Much" (Video) – 3:49

 US CD Single
 "That Don't Impress Me Much" (Remix #1) – 3:59
 "That Don't Impress Me Much" (Remix #2) – 3:40

Officielle versioner 
 Albumversion — 3:38
 Original International Version — 3:38
 Remix #2 — 3:38
 Dance Mix (India Mix/Remix #3) — 4:43
 Dance Mix Edit (UK Dance Mix/Remix #1/US International Version) — 3:59
 Southeast Asia Mix — 3:26
 Greatest Hits Version — 4:28
 Live from Dallas — 3:45
 Live from Still the One: Live from Vegas — 3:51

Personnel 
 Paul Franklin – Steel guitar
 Brent Mason – elektrisk guitarsolo
 Bill Watson – rytmeguitar, akustisk guitar
 Paul Leim – trommer, koklokke
 Joe Chemay – elbas

Hitlister

Ugentlige hitlister

Årshitlister

Årti-hitlister

Referencer 

Shania Twain
Singler fra 1998
The Twist

The Twist er det første studiealbum af den danske gruppe Gangway, udgivet i november 1984 på pladeselskabet Irmgardz. 

Albummet fik fine anmeldelser - også i engelske musikblade - og blev det første engelsksprogede album fra Danmark, der solgte over 10.000 eksemplarer. I 1991 blev albummet genudgivet i Japan med tre bonus numre på selskabet Hammer Label. The Twist har solgt 15.000 eksemplarer.

Spor 
Alt tekst og musik er skrevet af Henrik Balling, undtagen "Yellow" tekst af Allan Jensen.  
 "Yellow" – 3:40
 "Boys in the River" – 3:52
 "Join the Party" – 2:20
 "Everything We've Ever Had" – 3:36
 "What?" – 2:06
 "The Idiot"  – 0:35
 "The Loneliest Being" – 3:10
 "Violence, Easter and Christmas" – 2:45
 "On the Roof" – 3:52
 "Call Up" – 3:46
 "Rhythm's Our Business" – 4:40
Bonus numre på japansk version 
12. "Can You Believe This" 
13. "Once Bitten, Twice Shy (Early Version)"                                                                                                                      
14. "Bound To Grow Up"

Personel 
Gangway
 Allan Jensen – vokal, bas, trommer (spor 1)
 Henrik Balling – guitar, keyboards, kor, bas (spor 2)
 Jan Christensen – trommer
 Gorm Ravn-Jonsen – bas (spor 1), guitar (spor 8), yderligere trommer (spor 11) (oprindeligt krediteret for "diverse" på album cover)
 

Produktion
 Gangway – producer, cover design
 Peter Mark Jensen – lydtekniker
 Peter Schultz – cover maleri
 Flemming Jönsson – cover design

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.
 Straka, Rasmus (2017): "Dansk indiepops uheldige helte: »Det var lidt som et godstog, hvor bremserne ikke virkede«". Artikel, Politiken, 6. oktober 2017. Hentet 24-10-2017.

Album fra 1984
Gangway-album
Sitting in the Park

Sitting in the Park er det andet studiealbum af den danske gruppe Gangway, udgivet i februar 1986 på pladeselskabet Irmgardz. 

Med albummet fik gruppen et bredt gennembrud i Danmark og et radiohit med singlen "My Girl and Me". Singlen udkom også i England, hvor gruppen tidligere havde fået fine anmeldelser for deres britisk klingende popmusik. I 1992 blev albummet genudgivet i Japan med tre bonus numre på selskabet Hammer Label. Sitting in the Park har solgt 25.000 eksemplarer.

Spor 
Alt tekst og musik er skrevet af Henrik Balling. 
 "The Party is Over" – 3:02
 "My Girl and Me" – 3:55
 "Scream" – 3:30
 "Sitting in the Park" – 3:48
 "Yesterday, When I Was Drunk" – 4:22
 "Once Bitten, Twice Shy"  – 3:44
 "This Can't Be Love" 	– 5:03
 "Do You Remember" – 3:55
 "Too Much Talk" – 2:42
 "Bound to Grow Up" – 3:36
Bonus numre på japansk version 
11. "Once Bitten, Twice Shy (Early Version)"  
12. "Paris, Mexico" 
13. "Yesterday, When I Was Drunk (Early Version)"

Personel 
Gangway
 Allan Jensen – vokal, bas
 Henrik Balling – guitar, keyboards, kor, arrangementer, blokfløjte (spor 12)
 Torben Johansen – guitar, keyboards, kor
 Gorm Ravn-Jonsen – trommer
Yderligere musikere
 Søren Wolff – yderligere guitar, arrangementer
 John von Daler – violin
 Anette Welner – violin
 Frederik Møller – violin
 Niels Erik Clausen – cello
 Jens Winther – trompet 
 Thomas Ekman – valdhorn
Produktion
 Søren Wolff – producer
 Jesper Bo Nielsen – lydtekniker
 René Cambony – lydtekniker
 Peter Ravn – cover design
 Hildegard Raynoschek – foto

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.
 Bille, Torben (1997): Dansk Rock Leksikon. København: Politikens Forlag.
 Straka, Rasmus (2017): "Dansk indiepops uheldige helte: »Det var lidt som et godstog, hvor bremserne ikke virkede«". Artikel, Politiken, 6. oktober 2017. Hentet 24-10-2017.

Album fra 1986
Gangway-album
The Quiet Boy Ate the Whole Cake

The Quiet Boy Ate the Whole Cake er det fjerde studiealbum af den danske gruppe Gangway, udgivet i marts 1991 på Electra. Albummet har solgt 20.000 eksemplarer.

Spor 
Alt tekst og musik er skrevet af Henrik Balling. 

 "Biology" – 3:35
 "Strawberry Coat" – 4:05
 "Going Away" – 3:38
 "Sisters In Legs" – 3:12
 "Believe In Me" – 3:45
 "Go Go Go" – 4:04
 "Goodbye And Goodnight" – 4:35
 "Don't Ask Yourself" – 3:28
 "Biology (Reprise)" – 0:56
 "Buck" – 3:21
 "Thermometer Song" – 6:20

Personel 
Gangway
 Allan Jensen – vokal
 Henrik Balling – guitar, kor
 Torben Johansen – keyboards, kor
Yderligere musikere
 Cai Bojsen-Møller – trommer
 Jesper Siberg – sound design
Produktion
 David Motion – producer
 Felix Kendall – lydtekniker
 Peter Ravn – cover concept, design
 Morten Bjarnhof – foto

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.
 Straka, Rasmus (2017): "Dansk indiepops uheldige helte: »Det var lidt som et godstog, hvor bremserne ikke virkede«". Artikel, Politiken, 6. oktober 2017. Hentet 12-10-2017.

Album fra 1991
Gangway-album
Happy Ever After

Happy Ever After er det femte studiealbum af den danske gruppe Gangway, udgivet i september 1992. 

Albummet er Gangways bedst sælgende med 50.000 solgte eksemplarer og vandt i februar 1993 en Dansk Grammy for årets danske rockudgivelse. Singlen "Mountain Song" gav gruppen deres store publikumsgennembrud og blev det 7. mest spillede nummer i radioen i 1992.

Spor 
Alt tekst og musik er skrevet af Henrik Balling, undtagen hvor noteret. 

 "No Need to Be Afraid" – 4:00
 "You and Yours" (Torben Johansen) – 3:46
 "Didn't I Make You Laugh" – 5:15
 "Once in a While" (Johansen) – 3:24
 "Hey Little Darling" – 4:01
 "Never Say Goodbye"  (Johansen) – 4:08
 "Mountain Song" – 3:15
 "Blessed by a Lesser God" – 5:24
 "Manic Days" – 3:45
 "Don't Go" – 4:35
CD bonus numre 
11. "The Glad Hatter" – 2:52
12. "No Matter What" (Recorded live) – 2:32
Bonus numre på japansk version 
13. "Didn't I Make You Laugh (Remix)" – 6:00
14. "Mountain Song (Remix with Illinton)" – 3:38

Personel 
Gangway
 Allan Jensen – vokal, percussion
 Henrik Balling – guitar, producer, arrangement
 Torben Johansen – keyboards
 Cai Bojsen-Møller – trommer, percussion
Yderligere musikere
 Fru Larsen – wah-wah pedal, percussion
 Søren Wolff – akustisk guitar, guitar (spor 3)
 Anders Koppel – hammondorgel (spor 8)
 Lene Eriksen – bas (spor 12)
 Jesper Siberg – sound design
Produktion
 Katie Dahlstrom – lydtekniker, mixer
 Peter Ravn – cover design, art direction
 Pierre Winther – cover foto

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.
 Straka, Rasmus (2017): "Dansk indiepops uheldige helte: »Det var lidt som et godstog, hvor bremserne ikke virkede«". Artikel, Politiken, 6. oktober 2017. Hentet 24-10-2017.

Album fra 1992
Gangway-album
Quiet Edit +

Quiet Edit + er et opsamlingsalbum af den danske gruppe Gangway, udgivet i Japan i 1992. 

Albummet blev udgivet på det japanske selskab Hammer Label, der blev oprettet i 1991 med det ene formål at udgive Gangways musik i Japan. Det blev kun udsendt i 3000 nummererede eksemplarer, der hurtigt blev udsolgt. Albummet indeholder to singler fra 1985 samt remixede versioner af tre sange fra albummet The Quiet Boy Ate the Whole Cake fra 1991. Remixene er tilføjet nye overdubs indspillet i Japan af guitarist Henrik Balling med japanske studiemusikere. 

Balling: "Jeg var i Tokyo i februar måned i år [1992] på en promotiontour, og det var altså ret fantastisk. Jeg lavede også nogle remix sammen med dem af 3 numre fra "The Quiet Boy..." [...] "Going Away" blev indspillet med strygerkvartet og arrangeret af en japansk arrangør.....det var ret sjovt, han gjorde sig enormt umage, og jeg blev mødt med stor respekt fra hans side, da det jeg laver er mere harmonisk spændende end det popmusik, han normalt lavede orkesterarrangementer til." 

Flere af numrene blev i 2002 atter gjort tilgængelige på opsamlingsalbummet Re-Master Piecies. Quiet Edit + havde i slutningen af halvfemserne solgt ca. 5.000 eksemplarer internationalt.

Spor 
Alt tekst og musik er skrevet af Henrik Balling, undtagen "Out on the Rebound from Love" tekst af Allan Jensen. 
 "Don't Ask Yourself (Soundman's Solitaire)" – 3:09
 "Out on the Rebound from Love" – 3:25 (Single, 1985)
 "Going Away (Yell More Rugby)" – 3:58
 "Paris, Mexico" – 3:52 (B-side til "Out on the Rebound from Love", 1985)
 "Don't Ask Yourself (Re Oldish)" – 3:36)
 "Can You Believe This?" – 2:44 (B-side til "Once Bitten, Twice Shy", 1985)
 "Going Away (The Maestro Mix)" – 3:27
 "Going Away (TV Mix - for Weather Forecast)" – 2:11
 "Once Bitten, Twice Shy" – 4:06 (Single, 1985)
 "Don't Ask Yourself (The Walrus Meet the Jellyfish in September Sea)" – 4:06
 "Biology (D12-A24-D24-D32-D48)" – 4:28

Personel 
Gangway
 Allan Jensen – vokal
 Henrik Balling – guitar, vokal, akustisk guitar overdubs (spor 1, 5 og 10), blokfløjte (spor 4)
 Torben Johansen – keyboards, vokal 
 Cai Bojsen-Møller – trommer 
Yderligere musikere
 Mitsuo Hagita – strygerarrangement (spor 3, 7 og 8) 
 Kaneko Asuka Group – strygere (spor 3, 7 og 8)
 Hideo Yamaki – trommer (spor 1 og 10)
 Chiharu Mikuzuki – bas (spor 1, 5 og 10)
 Kohji Yamaoka – PC (spor 5, 10 og 11)
 Masakazu Takeda – data (spor 11)
Produktion
 David Motion – producer (originale versioner af "Don't Ask Yourself", "Going Away" og "Biology")
 Henrik Balling – yderligere produktion
 The HAM – yderligere produktion, lydtekniker
 Mitsuo Hagita – lydtekniker
 Soundman – lydtekniker
 Tomofumi Ogawa – mastering
 Norihiro Uehara – cover art

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.
 Garland (1992): ""... Så får det briste eller bære ..."". Artikel, Jam Magazine nr. 40, oktober 1992. Hentet 12-10-2017.

Album fra 1992
Gangway-album
Momo og tidstyvene (opera)

Momo og tidstyvene er en dansksproget opera i to akter af Svitlana Azarova. Librettoen, som er baseret på børnebogen Momo og tidstyvene af Michael Ende, er skrevet af Anna Bro.

Baggrund 
Operaen blev bestilt af den Kongelige danske Opera og skrevet i 2015 og 2016. Den havde verdenspremiere 15. oktober 2017.

Opførelsen på Operaen ved premieren

Personalet 
 Dirigent: Anna-Maria Helsing
 Instruktør: Elisabeth Linton
 Scenografi og kostumer: Palle Steen Christensen
 Lys: Ulrik Gad
 Koreograf: Sara Ekman
 Dramaturg: Louise Nabe
 Kormestre: Denis Segond og Ole Faurschou

Roller

Instrumentering 
 Træblæsere: piccolo, 2 fløjter, 2 oboer, engelsk horn, 2 klarinetter i B-dur, basklarinet i B-dur, 2 fagotter, kontrafagot
 Messing: 4 horn i F, 3 trompeter i B-dur, 3 basuner, tuba
 Slagtøj (3 spillere) 1: Suspenderet crotales i f#, vindspil, pauker; 2: Suspenderet bækken (til højre), piccolo snare, lilletromme, 4 rototoms, Taiko/Buk (medium), stortromme; 3: vibrafon, 4 tom-toms, Taiko/Buk (lav), Stortromme Gongong, stort suspenderet thundersheet
 Strygere: førstevioliner, andenvioliner, viola, cello, kontrabasser

Modtagelse

Galleri

Referencer

Eksterne henvisninger 
 Officiel trailer
 Partiturer Donemus udgiver

Operaer på dansk
Karl Fredrik Virtanen

Karl Fredrik Virtanen (født den 15. november 1971 i Motala) er en sverigefinsk kulturjournalist, klummeskribent på Aftonbladets lederside samt tv-vært i sit eget talkshow Studio Virtanen på svensk TV8 fra 2006 til 2011.

Efter folkehøjskoleuddannelsen ved Fridhems folkhögskola indledte Virtanen sin journalistiske karriere på Östgöta Correspondenten. Derfra kom han til Aftonbladet i 1994. Han har også været avisens New York-korrespondent i tre år. I flere år var han redaktør for fredagstillæget Puls. I september 2011 medvirkede Virtanen for første gang på Aftonbladets lederside, hvor han nu er uafhængig klummeskribent.

I 2016 debuterede Virtanen som forfatter til monologen Vapenvila, som havde premiere 19. august på Teatern under bron.

Han er gift og har børn med Karolina Ramqvist.

I 2017 blev han anklaget for sexovergreb. I februar 2018 blev det rapporteret at han havde skiftet navn til sin kones efternavn og nu hed Karl Fredrik Ramqvist. Politiet fandt ingen beviser herfor, og den svenske skuespillerinde, der anklagede ham, Cissi Wallin, anklages nu for ærekrænkelse.

Bibliografi 
 Olyckligt kär i ingen speciell (Albert Bonniers Förlag, 2006)
 Kraschad (Bokförlaget Atlas, 2009)

Referencer 

Journalister fra Sverige